open-index/open-wikipedia-markdown huggingface dataset:
רות קליגר

**רות קליגר** (בגרמנית: **Ruth Klüger**; 30 באוקטובר 1931 – 6 באוקטובר 2020) הייתה ניצולת השואה ילידת וינה, ובהמשך חייה כיהנה כפרופסורית ללימודי גרמניה באוניברסיטת קליפורניה באירוויין. 

## קורות חיים
בגיל 11 היא נשלחה לטרזיינשטט ואחר כך לאושוויץ. עם תום מלחמת העולם השנייה והשואה  לקחה קליגר חלק פעיל וחשוב בסיוע לניצולי השואה ('שארית הפליטה') בתוקף תפקידה כנציגת הסוכנות היהודית בפריז ותוך שיתוף פעולה פורה עם גורמים יהודיים שונים, ביניהם חיילי 'הבריגאדה היהודית'.

כמה שנים מאוחר יותר עברה לארצות הברית. קליגר למדה ספרות גרמנית באוניברסיטת קליפורניה בברקלי ובשנת 1967 סיימה תואר שלישי בנושא.

בזמן הלימודים היא הכירה את ליזלוטה מרשל והן נהפכו לחברות קרובות.

ב-1992 ראה אור רב ספרה Weiter leben. Eine Jugend, שהפך לרב מכר. בספר העלתה קליגר זכרונות מילדותה ברייך השלישי. הספר תורגם לעברית ויצא לאור בשנת 2010 בהוצאת יד ושם, תחת הכותרת "נופי זיכרון". כמו כן היא כתבה את הממואר Still Alive על התקופה בה הייתה כלואה במחנות הריכוז.

קליגר נפטרה ב-6 באוקטובר 2020 בביתה שבאירוויין, קליפורניה.

## קישורים חיצוניים

* 
* 

## הערות שוליים

קטגוריה:סופרות יהודיות אוסטריות
קטגוריה:ניצולות השואה: אוסטריה
קטגוריה:ילדים בשואה: אוסטריה
קטגוריה:אסירים במחנה הריכוז גרוס-רוזן
קטגוריה:מהגרות מאוסטריה לארצות הברית
קטגוריה:סגל אוניברסיטת קליפורניה באירוויין
קטגוריה:אוסטריות שנולדו ב-1931
קטגוריה:אוסטרים שנפטרו ב-2020
פגיון (כוונת)

**"פגיון"** (**Smart-Shooter SMASH**) היא כוונת רובה אלקטרואופטית חכמה הכוללת מערכת בקרת אש ומחשב ירי. הכוונת מגדילה באופן משמעותי את דיוק הירי המבצעי ומשפרת באופן ניכר את אחוזי הקליעה במגוון סוגי מטרות (נייחות וניידות). הכוונת פותחה בשיתוף פעולה על ידי חברת סמארט שוטר הישראלית, החטיבה הטכנולוגית ליבשה ומפא"ת, ונמצאת בשירות צה"ל וצבאות נוספים.

## אופן פעולה
הכוונת מורכבת ממצלמה דיגיטלית, צג ליורה, בקר הדק ומחשב ירי שמסוגל להינעל על מטרה בתנועה ולנתח את מהירותה וכן את תנאי הסביבה (מרחק, רוח, לחות) ולהעריך באיזה רגע ובאיזה מצב כדור שיירה הרובה יפגע בה בסבירות של 95%. ברגע שהמחשב מזהה הסתברות פגיעה כזו הוא שולח חיווי ליורה תוך סימון בנקודה אדומה או צלב אדום על צג הכוונת כדי לאפשר ליורה לכוון נכון את הרובה. באמצעות בקר ההדק הכוונת מונעת ירי כאשר המחשב מעריך את סיכוי הפגיעה כנמוך. המצלמה של הכוונת גם מתעדת את הירי ומאפשרת תיחקור מבצעי בעת הצורך.

ב-2019 הזמין צה"ל כ-2,000 כוונות "פגיון" עבור חיל הרגלים ויחידות מובחרות בצה"ל. והן מותקנות על גבי רובי השירות מדגמי M4A1 פלאט-טופ ותבור X-95 פלאט-טופ.

לוחמי צה"ל עשו שימוש רב בכוונת במהלך מלחמת חרבות ברזל, כאשר כל מחלקת חי"ר כללה לפחות "פיגיוניסט" (לוחם עם הכוונת) אחד. חקר ביצועים של הכוונת העלה שהיא שיפרה את דיוק הירי ב-350%, הן ביום והן בלילה. בעקבות הצלחת הכוונת החליטו בצה"ל לרכוש עוד כוונות פגיון ולצייד בהן גם את כוחות המילואים.

## משתמשים

* :  - יחידות מובחרות בצה"ל וחיל הרגלים.
* 
* 
* 

## ראו גם

* כוונת טלסקופית
* כוונת השלכה
* אמצעים אופטיים לנשק קל של צה"ל

## קישורים חיצוניים
* 
* צה"ל משיג יתרון בלחימה טקטית הודות למערכת בקרת אש חדשה לנשק קל, באתר IsraelDefense, 6 במרץ 2018
* כל פגיעה בול: הכירו את "פגיון", באתר משרד הביטחון, 13 ביוני 2018
* 
* 
* 
* 
* 
* 

## הערות שוליים

קטגוריה:עזרים טקטיים לכלי ירייה
קטגוריה:מכשירים אופטיים
קטגוריה:אמצעי לחימה ישראליים
קטגוריה:חיל הרגלים הישראלי: אמצעי לחימה
קטגוריה:כוונות
שדה מושלם

באלגברה, **שדה מושלם** (באנגלית: **Perfect field**) הוא שדה אשר כל הרחבת שדות סופית שלו היא הרחבה ספרבילית. תכונה זו באה לידי ביטוי במשפטים רבים בתורת השדות ובתורת גלואה, בהם מסתמכים על היות שדה הבסיס מושלם. רוב השדות שנבחנים בתורות אלו הם שדות מושלמים.

## תכונות
על פי ההגדרה, בכל שדה מושלם כל איבר הוא ספרבילי - הפולינום המינימלי שלו מתפרק לגורמים שונים (מעל סגור אלגברי של השדה), שמספרם הוא כדרגת הפולינום. הסגור הספרבילי של שדה מושלם הוא גם סגור אלגברית.

כל שדה ממאפיין 0 הוא מושלם. שדה ממאפיין ראשוני p>0 הוא מושלם אם ורק אם כל איבר בו שווה לחזקה p של איבר אחר, כלומר הומומורפיזם פרובניוס שלו מהווה אוטומורפיזם של השדה. תכונה זו מהווה למעשה את ההגדרה כללית יותר למושלמות עבור אובייקט אלגברי - חוג ממאפיין p>0 נקרא **חוג מושלם** אם הומומורפיזם פרוביניוס שלו הוא איזומורפיזם חוגים.

כל שדה לא מושלם הוא טרנסצנדנטי מעל תת-השדה המינימלי שלו.

## דוגמאות
* כאמור לעיל, כל השדות ממאפיין אפס, דוגמת המספרים הרציונליים והממשיים (וכל הרחבה אלגברית שלהם) הם שדות מושלמים.
* כל השדות הסופיים \mathbb{Z}/p וההרחבות הסופיות שלהם הם שדות מושלמים.
* השדה \mathbb{Z}_p(X), שדה הפונקציות הרציונליות מעל השדה \mathbb{Z}/p, הוא שדה לא מושלם.

## לקריאה נוספת
* Cohn, P.M. (2003), Basic Algebra: Groups, Rings and Fields

## קישורים חיצוניים
* 

קטגוריה:תורת השדות
גמר הליגה האירופית 2019

**גמר הליגה האירופית** של עונת 2018/2019 נערך באצטדיון הלאומי של באקו, בבאקו, בירת אזרבייג'ן ב-29 במאי 2019, ובו ניצחה צ'לסי את ארסנל, (שתיהן מהפרמייר ליג) בתוצאה 1-4. הניצחון העניק לצ'לסי את הזכות להתמודד בסופר קאפ האירופי לשנת 2019 מול המנצחת בגמר ליגת האלופות 2019, בין טוטנהאם הוטספר לליברפול, שתיהן גם מהפרמייר ליג.

## הדרך אל הגמר

## מהלך המשחק
המחצית הראשונה התאפיינה במשחק די מאוזן. צ'לסי הגיעה להזדמנויות של המגן אמרסון פלמיירי והחלוץ הצרפתי אוליבייה ז'ירו, כששניהם נהדפו על ידי שוער ארסנל פטר צ'ך. ארסנל גם היא הגיעה להזדמנויות, אף הייתה מסוכנת יותר, כשגרניט ג'אקה בעט כדור מ-30 מטרים ושפשף את משקוף השער של צ'לסי. למרות הקצב המהיר, אף קבוצה לא הצליחה לכבוש ב-45 הדקות הראשונות, והשריקה למחצית קבעה תיקו 0:0.

פחות מארבע דקות אחרי פתיחת המחצית השנייה, צ'לסי הייתה הראשונה לכבוש בגמר. אמרסון פלמיירי העביר כדור עומק לאוליבייה ז'ירו שכבש בנגיחה מול קבוצתו לשעבר, וקבע 1:0 לצ'לסי. כעבור קצת יותר מעשר דקות צ'לסי הצליחה לכבוש את השער השני. אדן הזארד קיבל כדור בתוך הרחבה ומסר רוחבית לפדרו שבנגיעה אחת גלגל לפינה הרחוקה של צ'ך, וצ'לסי עולה ליתרון 2:0 בבאקו. בדקה ה-65 צ'לסי כבשה שער נוסף. פדרו מסר כדור לז'ירו שהיה בתוך הרחבה, והחלוץ הצרפתי הוכשל. השופט שרק לפנדל, ואדן הזארד בעט כדור מדויק לרשת של צ'ך. צ'לסי מובילה 3:0. ארסנל הצליחה למצוא שער מצמק בדקה ה-69 כאשר אלכס איוובי בעט וולה מחוץ לרחבה אל חיבורי השער של צ'לסי. ארסנל מצמקת ל-3:1. עם זאת, כבר כעבור שלוש דקות צ'לסי הצליחה למצוא שער נוסף, כשאיבוד כדור של ארסנל הסתיים בצ'יפ של ז'ירו להזארד שבנגיעה אחת דחק את הכדור לרשת של ארסנל. צ'לסי עולה ל-4:1. עד סיום המשחק ארסנל וצ'לסי הצליחו להגיע לכמה הזדמנויות נוספות, אך לא נכבשו עוד שערים. צ'לסי ניצחה 4:1 את ארסנל וזכתה בליגה האירופית בפעם השנייה בהיסטוריה שלה.

## הרכבי הקבוצות

## סטטיסטיקות

## קישורים חיצוניים

קטגוריה:משחקי גמר הליגה האירופית
קטגוריה:תחרויות כדורגל ב-2019
קטגוריה:ארסנל
קטגוריה:צ'לסי (כדורגל)
קטגוריה:באקו: תחרויות ספורט
קטגוריה:ליון: ספורט
קטגוריה:2019 באירופה
פעמון דלת

120px|ממוזער|פעמון דלת חשמלי מודרני
ממוזער|צליל של פעמון דלת
**פעמון דלת** הוא פעמון מכני או חשמלי הממוקם מחוץ לדלת הכניסה (בין היתר בדירה, משרד, חנות) המאפשר למבקרים להתריע בפני הדיירים על הגעתם.

בבנייני דירות ישנה בדרך כלל מערכת פעמון כפולה - בכניסה ללובי של הבניין, ישנו לוח המכיל את פעמון הדלת של כל הדירות בבניין (לעיתים חייבים להקליד מספר הדירה) ובנוסף ישנו גם פעמון בדלת הכניסה של כל דירה. בדרך כלל, שם המשפחה נכתב על גבי פעמון הדלת.

פעמוני הדלת מכילים לעיתים אינטרקום או מערכת וידאו המאפשרת לדיירים לחזות במבקרים מבעוד מועד, על מנת שיוכלו לאמת את זהותם ו/או מטרת הביקור שלהם בטרם פתיחת הדלת בפניהם.

כיום הפעמון החשמלי הוא סוג פעמון הדלת הנפוץ ביותר. אחד מסוגי פעמוני הדלת החדישים ביותר כוללת מצלמה מיניאטורית אשר מחוברת לאינטרנט ומאפשרת לבעלי הבית לתקשר עם האנשים שנמצאים מחוץ לדלת הכניסה, גם כאשר הם אינם בבית, באמצעות הטלפון החכם.

## ראו גם
* אינטרקום
* מקוש דלת

## קישורים חיצוניים

קטגוריה:טכנולוגיות בנייה
קיה פגאס

**קיה פגאס** (באנגלית: **Kia Pegas**) היא מכונית משפחתית מתוצרת יצרנית הרכב הסינית **Dongfeng Yueda Kia**  (שם רשמי: **Dongfeng Yueda Kia Motor Co., Ltd**, בסינית: **东风悦达起亚汽车**), חברת בת של **Dongfeng Motor Corporation**  ויצרנית הרכב הדרום קוריאנית קיה אשר מיוצרת משנת 2017 ועד היום בסין.

**Dongfeng Motor Corporation**  ויצרנית הרכב הדרום קוריאנית קיה שותפים שווים (joint venture).

## "קיה פגאס"

* דגם "קיה פגאס" הוצג לראשונה בתערוכת המכוניות הבינלאומית בשאנגחאי, באפריל 2017.
* 4 דלתות.
* 5 נוסעים.
* מנוע קדמי.
* מנוע בנזין.
* סוג הנעה: הנעה קדמית.
* נפח תא מטען - 475 ליטר.
* דגם "קיה פגאס" משווק בסין מאוגוסט 2017.
* דגם "קיה פגאס" משווק במצרים משנת 2018.
* דגם "קיה פגאס" משווק בפיליפינים מ-30 בינואר 2019 בשם "Kia Soluto".
* מחיר היחידה נע בין 65,000 - 85,000 רנמינבי (אוגוסט 2017, בסין).

## תמונות

קובץ:Kia Pegas 01 China 2018-03-12.jpg | דגם "קיה פגאס"
קובץ:Kia Pegas 02 China 2018-03-12.jpg | דגם "קיה פגאס"
קובץ:Kia Pegas 02 China 2018-03-20.jpg | דגם "קיה פגאס"



קובץ:2019 Kia Soluto EX - Rear.jpg  | דגם "Kia Soluto", שנת 2019 המשווק בפיליפינים
קובץ:2019 Kia Soluto EX - Front.jpg | דגם "Kia Soluto", שנת 2019 המשווק בפיליפינים
קובץ:2019 Kia Soluto EX - Interior.jpg | דגם "Kia Soluto", שנת 2019 המשווק בפיליפינים - מבט לתא הנהג


## ראו גם
* קיה KX3
* קיה K4

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-2017
קטגוריה:כלי רכב המיוצרים בסין
קטגוריה:מכוניות משפחתיות
פגאס
קיה K4

**קיה K4** (באנגלית: **Kia K4**) היא מכונית משפחתית גדולה מתוצרת יצרנית הרכב הסינית **Dongfeng Yueda Kia**  (שם רשמי: **Dongfeng Yueda Kia Motor Co., Ltd**, בסינית: **东风悦达起亚汽车**), חברת בת של **Dongfeng Motor Corporation**  ויצרנית הרכב הדרום קוריאנית קיה אשר מיוצרת משנת 2014 ועד היום בסין.

**Dongfeng Motor Corporation**  ויצרנית הרכב הדרום קוריאנית קיה שותפים שווים (joint venture).

## "קיה K4"

* 4 דלתות.
* 5 נוסעים.
* מנוע קדמי.
* מנועי בנזין.
* סוג הנעה: הנעה קדמית.
* נפח תא מטען - 525 ליטר.
* מחיר היחידה נע בין 128,800 - 189,800 רנמינבי (2014, בסין).
* בשנת 2018 עברה "קיה K4" מתיחת פנים.

## תמונות

קובץ:Kia K4 02 China 2015-04-06.jpg | דגם "קיה K4"  
קובץ:Kia K4 02 China 2015-04-13.jpg  | דגם "קיה K4"  
קובץ:Kia K4 0001 China 2015-04-06.jpg | דגם "קיה K4"  
קובץ:Kia K4 0002 China 2015-04-06.jpg | דגם "קיה K4"  
קובץ:Kia K4 001 China 2015-04-06.jpg | דגם "קיה K4"  
קובץ:Kia K4 002 China 2015-04-06.jpg | דגם "קיה K4" 
קובץ:Hyundai Mistra CF (left) & Kia K4 (right) China 2016-04-08.jpg | דגם "Hyundai Mistra"  (משמאל), דגם "קיה K4" (מימין) - חולקות פלטפורמה משותפת 


## ראו גם
* קיה KX3
* קיה פגאס

## קישורים חיצוניים

* 
* 

## הערות שוליים

קטגוריה:מכוניות משפחתיות גדולות
קטגוריה:דגמי מכוניות שהושקו ב-2014
קטגוריה:כלי רכב המיוצרים בסין
K4
היינריך השבעים ושניים, נסיך רויס-לובנשטיין-אברסדורף

**היינריך השבעים ושניים, נסיך רויס-לובנשטיין-אברסדורף** (בגרמנית: **Heinrich LXXII. Reuß zu Lobenstein und Ebersdorf**;27 במרץ 1797 – 17 בפברואר 1853) היה נסיך רויס-לובנשטיין בין השנים 1824–1848, נסיך רויס-אברסדורף בין השנים 1822–1848.

## ביוגרפיה
היינריך נולד ב-27 במרץ 1797 בזאלבורג-אברסדורף שהשתייכה לרוזנות רויס-אברסדורף, להיינריך החמישים ואחד, רוזן רויס-אברסדורף ולרוזנת לואיזה פון הוים, בתם של גוטהלף אדולף, רוזן הוים וסופיה אוגוסטה, רוזנת שטולברג-רוסלה.

שלא כמו אצל רוב שליטי אירופה, המספר הסודר שנוסף לשמו לא סימל שהיו כל כך הרבה שליטים עם השם הזה לפניו, אלא לפי המסורת, כל הגברים בבית רויס נקראו בשם היינריך, ומוספרו לפי סדר הלידה במשפחה באופן כללי. בנסיכות רויס הקו הצעיר, שיטת המספור הייתה לאפס בכל תחילת המאה; לפיכך היינריך השבעים ושניים כונה כך בשל העובדה שנולד בסופה של המאה השמונה עשרה.

בשנת 1822 מת אביו, והיינריך ירש את נסיכות רויס-אברסדורף. בשנת 1824 מת היינריך החמישים וארבעה, נסיך רויס-לובנשטיין ללא ילדים, והיינריך ירש את נחלותיו והקים את נסיכות רויס-לובנשטיין-אברסדורף. בשנת 1848 פרצו בנסיכות מהומות כחלק ממהפכות אביב העמים, ובעקבות כך התפטר היינריך, והנסיכות אוחדה עם נסיכות רויס-שלייץ ליצירת נסיכות רויס הקו הצעיר.

לאחר התפטרותו עבר היינריך להתגורר בדרזדן, וחי שם עד מותו ב-17 בפברואר 1853.

## אילן יוחסין

## קישורים חיצוניים

## הערות שוליים

קטגוריה:נסיכים גרמנים
קטגוריה:גרמנים שנולדו ב-1797
קטגוריה:גרמנים שנפטרו ב-1853
מיקוהאזה

**מיקוהאזה** (בהונגרית: **Mikóháza**) הוא כפר במחוז בורשוד-אבאוי-זמפלן שבצפון מזרח הונגריה. הוא שוכן למרגלות רכס הרי טוקאי-אפרייש, ליד נחל בוז'ווה. 
## היסטוריה
על פי המסמכים הראשונים שנכתבו הוקם הכפר בשנת 1235, כאשר משפחת מיקו משבט אובל התיישבה כאן. האנשים החיים כאן עסקו בחקלאות, גידול בעלי חיים וחקלאות במפעלים במהלך המאות האחרונות. מהמחצית השנייה של המאה ה-19 מילאה החקלאות  תפקיד משמעותי. במאה ה -20 התייצבה ההתיישבות בכל רחבי הארץ פעמיים: בשנות השלושים ובשנות החמישים והשישים. 

המראות בכפר: כשמגיעים משאטוראליאויהיי רואים את האנדרטה עם הנשר המיתי של ההונגרים הקדומים שהוקם לכבוד החיילים שנהרגו במלחמת העולם הראשונה בקצה הדרומי של הכפר. זה הפך לסמל היישוב. ניתן לחלוף ליד האנדרטה על פני מגדל הכנסייה היוונית הקתולית. המגדל נבנה בשנת 1769 והוא מעוטר ב 48 תמונות עם צלב המשיח באמצע ועם מרים הבתולה וסנט ג'ון משני הצדדים. פארק המילניום ליד הכנסייה הוקם לכבוד מאה שנה להקמת המדינה ההונגרית. במרכז הפארק ניתן למצוא את הדמות בצורת הפעמון לזכר הפעמון הגדול של מיקוהאזה שנשדד במלחמת העולם הראשונה. בהליכה מעל נחל בוז'ווה, החוצה את הכפר, ניתן לראות את הכנסייה הקלוויניסטית, ואז ללכת על שביל טיולים אדום-לבן, המוביל לשורה של 95 מרתפי יין עממיים שנבנו בסוף המאה ה-19.
במהלך השנים חיו בכפר מעט יהודים ובמקום קיימות מצבות יהודיות

## קישורים חיצוניים
* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
מסגד האימאם עלי (סטוקהולם)

**מסגד האימאם עלי** (בשוודית: **Imam Ali moské**) הוא מסגד שיעי גדול שנמצא ביארפלה, מחוז סטוקהולם, שוודיה. הוא המסגד הגדול ביותר במדינות הנורדיות. 

פעילות המסגד החלה בשנת 1996. המסגד עוסק, בין היתר, בשילוב המוסלמים בחברה השוודית. המסגד מארגן סמינרים וכנסים בנושאי האסלאם בשוודיה. במסגד מטופלים ענייני נישואים וגירושים של מוסלמים. במסגד יש ספרייה שמכילה יותר מ-3,000 ספרים. החל מ-22 ביוני 2014 המסגד מקיים מפעם לפעם בית פתוח לציבור הלא מוסלמי, לשם הכרת האסלאם והמסגד.

במאי 2017 הוצת הבניין, ונגרם נזק לחזית המסגד ולתקרתו.

## קישורים חיצוניים

* 

## הערות שוליים

קטגוריה:סטוקהולם: מבנים
קטגוריה:שוודיה: מסגדים
נג'הוטה

**נג'הוטה** (בהונגרית: **Nagyhuta**) הוא כפר זעיר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית הכפר נמצאת בירידה שנים רבות מ-128 תושבים בשנת 1990 עד ל-45 תושבים בלבד בשנת 2020 (ירידה של מעל 60%).

בשנת 1840 נרשמו במפקד בכפר עשרה יהודים.

## קישורים חיצוניים

* 
* הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
קרחון ברניצה

**קרחון ברניצה** (באנגלית: **Brenitsa Glacier**; בבולגרית: **ледник Бреница**) הוא קרחון בחוף אוסקר השני, בארץ גרהאם שבאנטארקטיקה. 

הקרחון ממוקם מדרום מערב לקרחון דריגלסקי, ממערב לקרחון רוגוש, וממזרח לקרחון הקטוריה.  

הקרחון מנקז לכיוון דרום מערב את מדרונותיה הדרומיים של רמת פוסטר, וממזרח להר קוואנדרי הקרחון נשפך לתוך מפרצון וון, שבים וודל, מזרחית לקרחון הקטוריה.

## היסטוריה
### גילוי הקרחון
הקרחון מופה לראשונה על ידי משלחת סקר בריטית בשנת 1978.

### מקור השם
הקרחון נקרא על שם היישוב ברניצה (Бреница) שבצפון מזרח בולגריה. 

## קישורים חיצוניים
* קרחון ברנציה בגאזט האנטארקטי הבולגרי 
* קרחון ברניצה באתר הגאזט האנטארקטי המשווה SCAR של ממשלת אוסטרליה

## הערות שוליים

קטגוריה:בולגריה באנטארקטיקה
ברניצה
ברניצה
נירי

**נירי** (בהונגרית: **Nyíri**) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית הכפר נמצאת בירידה שנים רבות מ-477 תושבים בשנת 1990 עד ל-403 תושבים בלבד בשנת 2023.

במהלך השנים חיו בכפר יהודים מעטים.

## קישורים חיצוניים
* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
מסגד טרולהטן

**מסגד טרולהטן** (בשוודית: **Trollhättans moské**) הוא מסגד שיעי גדול שנמצא בטרולהטן, וסטרה ייטלנד, שוודיה. 

לאחר שנשיא אוגנדה, אידי אמין, גירש בשנת 1972 את כל האסייתים מאוגנדה, רבים מהם היו מוסלמים שיעים שהתיישבו בשוודיה. ב-1976 הם ייסדו מרכז אסלמי מקומי וב-1985 המסגד נבנה. ב-14 באוגוסט 1993 פעילים אנטי-איסלמים תקפו את המסגד (המקורי) עם בקבוקי תבערה וגרמו לו נזק נרחב שהרס אותו. המסגד הנוכחי שנבנה על חורבות המסגד ההרוס, גדול יותר מהמסגד המקורי. 

למסגד יש כיפה אחת ושני מינרטים. 

קטגוריה:שוודיה: מסגדים
פאלהאזה

**פאלהאזה** (בהונגרית: **Pálháza**) היא עיירה במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית פאלהאזה נמצאת בירידה שנים רבות מ-1,124 תושבים בשנת 1990 עד ל-1,048 תושבים בלבד בשנת 2018 (ירידה של כ-6%).

במהלך השנים חיו בעיירה מעט יהודים.

## קישורים חיצוניים

*  
* הכפר באתר הלמ"ס ההונגרי

## הערות שוליים

קטגוריה:הונגריה: ערים
קטגוריה:מחוז בורשוד-אבאוי-זמפלן
קטגוריה:קהילות יהודיות בהונגריה
פוסטפלו

**פוסטפלו** (בהונגרית: **Pusztafalu**) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית הכפר נמצאת בירידה שנים רבות מ-311 תושבים בשנת 1990 עד ל-167 תושבים בלבד בשנת 2018 (ירידה של כ-46%).

במפקדי אוכלוסייה בשנים 1840 ו-1880 נרשמו בכפר 17 יהודים.

## קישורים חיצוניים

* 
* הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
מסגד האימאם עלי (קופנהגן)

**מסגד האימאם עלי** (בדנית: **Imam Ali Moske**, בערבית: **مسجد الإمام علي**) הוא המסגד השיעי היחיד בדנמרק.

בניית המסגד החלה בנורדווסט, קופנהגן, בשנת 2009. הבנייה הושלמה בשנת 2015, ובאותה שנה נפתח לציבור. המסגד בגודל של 2,100 מטרים רבועים ומכיל עד 1,500 איש. הוא מעוצב בסגנון נאו-איראני, עם שני מינרטים בגובה 32 מטר וכיפה מרכזית בצבע טורקיז. עלות בנייתו נאמדת ב-40–50 מיליון קרונות דניות.

## קישורים חיצוניים

* 

## הערות שוליים

קטגוריה:קופנהגן: מבנים
קטגוריה:אירופה: מסגדים
קטגוריה:דנמרק: מבני דת
היינריך העשרים ותשעה, רוזן רויס-אברסדורף

**היינריך העשרים ותשעה, רוזן רויס-אברסדורף** (בגרמנית: **Heinrich XXIX. Reuß zu Ebersdorf**; 21 ביולי 1699 – 22 במאי 1747) היה חבר בבית רויס הקו הצעיר, ורוזן רויס-אברסדורף בין השנים 1711–1747.

## ביוגרפיה
היינריך נולד ב-21 ביולי 1699 באברסדורף, להיינריך העשירי, רוזן רויס-אברסדורף ולארדמוטה בניגנה מזולמס-לאובאך, בתם של יוהאן פרידריך, רוזן זולמס-בארוט ובניגנה מפומניץ. שלא כמו אצל רוב שליטי אירופה, המספר הסודר שנוסף לשמו לא סימל שהיו כל כך הרבה שליטים עם השם הזה לפניו, אלא לפי המסורת, כל הגברים בבית רויס נקראו בשם היינריך, ומוספרו לפי סדר הלידה במשפחה באופן כללי. בנסיכות רויס הקו הצעיר, שיטת המספור הייתה לאפס בכל תחילת המאה. הוריו גידלו אותו אך ורק על פי ההנחיות של הפייטיזם. היינריך התיידד עם הרוזן ניקולאוס לודוויג פון זינצנדורף. ב-7 בספטמבר 1721 התחתן היינריך עם סופיה תאודורה, רוזנת קסטל-רמלינגן, בתם של וולפגנג, רוזן קסטל-קסטל ודורותיאה רנטה מצינצנדורף-פוטנדורף, ממנה נולדו לו עשרה ילדים. בחתונתו של היינריך, הרוזן ניקולאוס לודוויג פגש את אחותו של היינריך, ארדמוט דורותיאה, והם התחתנו בדיוק שנה אחת מאוחר יותר.

היינריך ייסד את הכנסייה המורבית, ומכיוון שהבדלי המעמדות בוטלו ברובם בכנסייה זו, נפגש הכפר כולו באולם הנשפים של הארמון כדי להתפלל ולשיר מזמורים. הרוזן ומשרתיו היו מתייחסים זה לזה כאל "אחים" בזמן ששהו בכנסייה. ב-22 במאי 1747 מת היינריך בהרנהאג, ובנו היינריך העשרים וארבעה, רוזן רויס-אברסדורף ירש את נחלותיו ותאריו.

## משפחתו
ב-7 בספטמבר 1721 התחתן היינריך עם סופיה תאודורה, רוזנת קסטל-רמלינגן, בתם של וולפגנג, רוזן קסטל-קסטל ודורותיאה רנטה מצינצנדורף-פוטנדורף, ממנה נולדו לו 13 ילדים:
* רנאטה בניגנה, רוזנת רויס-אברסדורף (1722–1747)
* היינריך העשרים וארבעה, רוזן רויס-אברסדורף (1724–1779)
* היינריך העשרים ושישה, רוזן רויס-אברסדורף (1725–1796)
* היינריך העשרים ושמונה, רוזן רויס-אברסדורף (1726–1797), התחתן עם אגנס סופיה מפרומניץ, בתו של ארדמן השני, רוזן פרומניץ
* סופיה אוגוסטה, רוזנת רויס-אברסדורף (1728–1753), התחתנה עם הברון לודוויג פון וייטלפסהאוזן
* שרלוטה לואיזה, רוזנת רויס-אברסדורף (1729–1792)
* היינריך השלושים ואחד, רוזן רויס-אברסדורף (1731–1763)
* היינריך השלושים ושניים, רוזן רויס-אברסדורף (1733–1756), נהרג בקרב לובוזיץ
* היינריך השלושים ושלושה, רוזן רויס-אברסדורף (1734–1791)
* היינריך השלושים וארבעה, רוזן רויס-אברסדורף (1737–1806)
* כריסטיאנה אלאנורה, רוזנת רויס-אברסדורף (1739–1761)
* מריה אליזבת, רוזנת רויס-אברסדורף (1740–1784), התחתנה עם היינריך העשרים וחמישה, רוזן רויס-לובנשטיין
* יוהנה דורותיאה, רוזנת רויס-אברסדורף (1743–1801) התחתנה עם כריסטוף פרידריך לוין פון טרוטה

## אילן יוחסין

## קישורים חיצוניים

## הערות שוליים

קטגוריה:רוזנים גרמנים
קטגוריה:ילידי 1699
קטגוריה:נפטרים ב-1747
קרחון רוגוש

**קרחון רוגוש** (באנגלית: **Rogosh Glacier**; בבולגרית: **ледник Рогош**) הוא קרחון בחוף אוסקר השני, בארץ גרהאם שבאנטארקטיקה. 

הקרחון ממוקם ממזרח לקרחון ברניצה, דרומית לקרחון דריגאלסקי, ומדרום מערב לקרחון זלוקוצנה וקרחון ריסימינה.   

אורכו של הקרחון 29 קילומטרים ורוחבו 5 קילומטרים. 

הקרחון מנקז את רכס קיוסטנדיל לכיוון דרום מערב, בין רמת לובש ורמת איוואנילי, ופונה לכיוון צפון מזרח לעבר פסגת סקילי; ברכס היוצר את כף פיירווד'ר הקרחון מתפצל לשני עברי הרכס, וזורם לתוך מפרץ ארטאנס שמדרום לרכס, ולים ודל, ממערב לנונאטאק פדרסן ממזרח לרכס. 

## היסטוריה
### גילוי הקרחון
הקרחון מופה לראשונה על ידי סקר בריטי בשנת 1974.

### מקור השם
הקרחון נקרא על שמו של הכפר רוגוש שבדרום בולגריה. 

## קישורים חיצוניים
* קרחון רוגוש בגאזט האנטארקטי הבולגרי 
* קרחון רוגוש באתר הגאזט האנטארקטי המשווה SCAR של ממשלת אוסטרליה

## הערות שוליים

קטגוריה:בולגריה באנטארקטיקה
רוגוש
רוגוש
אלפיני

**אלפיני** (באיטלקית: **Alpini**; 'האלפים') הם יחידות לוחמה הררית מיוחדות של צבא איטליה.

יחידות האלפיני נוסדו בשנת 1872 במטרה להגן על גבולה הצפוני של איטליה, עם אוסטריה וצרפת, גבול המתפרס לאורך רכס הרי האלפים. האלפיני נחשבות ליחידות לוחמה הררית הפעילות הוותיקות ביותר בעולם, בצבא האיטלקי יש להם מעמד של יחידות מיוחדות ויוקרתיות עם מורשת ומסורת רבה. בדומה ליחידות דומות במדינות אחרות, חיילי האלפיני גויסו בעיקר מאזורים כפריים והרריים, סמוך לאזור בו ישרתו - כך הורכבו היחידות מלוחמים שהכירו את האופי המסוים של האלפים האיטלקים וגדלו עם הטיפוגרפיה ותנאי מזג האוויר האופייניים לאזורים אלו. יחידות האלפיני לקחו חלק חשוב בלחימה באלפים במהלך מלחמת העולם הראשונה בעיקר בלחימה מול האימפריה האוסטרו-הונגרית והגיעו לשיאן במהלך מלחמת העולם השנייה כאשר מנו יחידות האלפיני 6 דיוויזיות עם כ-17,460 חיילים בכל דיוויזיה.

כיום כוחות האלפיני הצטמצמו לכדי שתי חטיבות לוחמות; **חטיבת אלפיני טורינו** השוכנת בטורינו באזור הגבול המערבי מול צרפת, ו-**חטיבת אלפיני יוליה** השוכנת באודינה שבאלפים היוליאניים באזור הגבול המזרחי מול אוסטריה. שתי החטיבות כוללות שלושה רגימנטים של חיל רגלים הררי, בנוסף לרגימנט ארטילריה, רגימנט הנדסה ורגימנט לוגיסטיקה. החטיבות פועלות תחת **מפקדת חיילי האלפיני** שמנהלת את האימון וההכשרה של חיילי האלפיני כחלק מדיווזיית טרידנטינה (אחת משלוש דיוויזיות סדירות בצבא האיטלקי). לצד שתי חטיבות אלו, מפקדת האלפיני כוללת גם את 'רגימנט האלפיני המוצנח הרביעי', 'רגימנט הקשר האלפיני השני' ואת 'רגימנט אלפיני השישי' (המשמש רגימנט אימון בגובה רב).

## מבנה
20px|ימין **מפקדת חיילי האלפיני** - ממוקמת בבולצנו, צפון-מזרח איטליה.
250px|ממוזער|שמאל|חיילי 'רגימנט אלפיני השביעי' באימון הררי
250px|ממוזער|כובע האלפיני המסורתי עם סמל רגימנט ההנדסה השני
: **[[הבריגדה האלפינית טאוריננסה]]** - ממוקמת בטורינו, צפון-מערב איטליה.
::*גדוד פיקוד וסיוע טורינו
::*רגימנט אלפיני השני
::*רגימנט אלפיני השלישי
::*רגימנט אלפיני התשיעי
::*רגימנט ארטילריה הררית הראשון
::*רגימנט הנדסה אלפינית ה-32
::*רגימנט לוגיסטיקה טורינו
: **[[הבריגדה האלפינית יוליה]]** - ממוקמת באודינה, צפון-מזרח איטליה.
::*גדוד פיקוד וסיוע יוליה
::*רגימנט אלפיני החמישי
::*רגימנט אלפיני השביעי
::*רגימנט אלפיני השמיני
::*רגימנט ארטילריה הררית השלישי
::*רגימנט הנדסה אלפינית השני
::*רגימנט לוגיסטיקה יוליה

## גלריה

Italian alpine troops improved version.jpg|חיילי אלפיני בטיפוס במהלך מלחמת העולם הראשונה
Alpini Btn Feltre - Ex Falzarego 2011 004.jpg|חיילי הרגימנט השביעי עם כובעי האלפיני
Alpini Btn Feltre - Ex Falzarego 2011 005.jpg|חיילי אלפיני באימון, 2011
2june2006 222.jpg|חיילי הרגימנט התשיעי במצעד
Italy Best Squad.jpg|חיילי הרגימנט השלישי באימון בגרמניה
Pattugliamento strada.jpg|חיילי רגימנט ההנדסה ה-32 באפגניסטן


## ראו גם
* יחידת האלפיניסטים
* גבירגסייגר
* לוחמה הררית

## קישורים חיצוניים

* 
* אודות האלפיני  במגזין 'Italian Heritage'.
* כתבה על המסורות של האלפיני, The Economist.
* https://www.youtube.com/watch?v=zVKYbnLLnoY
* https://www.youtube.com/watch?v=x6iwpwUCv-k

קטגוריה:יחידות הרריות
קטגוריה:איטליה: צבא וביטחון
KM131 ג'יפ

**KM131 ג'יפ** (באנגלית: **KM131 Jeep**) הוא SUV צבאי, מתוצרת יצרנית הרכב **[[קיה]]** אשר מיוצר משנת 1997 ועד היום בקוריאה הדרומית.

דגם ה-"KM131 ג'יפ" עוצב ופותח על ידי יצרנית הרכב הדרום קוריאנית **Asia Motors**  (שם רשמי: **Asia Motors Industries Co., Ltd**), אשר הייתה בבעלות קיה משנת 1976 (החברה נסגרה בשנת 1999).

## "KM131 ג'יפ"

* דגמי "KM131 ג'יפ" בשירות הכוחות המזוינים של הרפובליקה של קוריאה משנת 1997.
* דגמי "KM131 ג'יפ" יוצאו לצבאות קמבודיה ופרו.
* יוצרו עד היום כ-23,000 יחידות.
* סוגי מנוע: מנוע בנזין, מנוע דיזל.
* צוות: נהג + 5.
* סוגי הנעות: הנעה 4x2, הנעה כפולה 4x4.
* טווח נסיעה - 480ק"מ (מנוע בנזין), 550 ק"מ (מנוע דיזל).
* מטען מקסימלי - 540 ק"ג (בדרך סלולה, לדגמי הנעה כפולה),  360 ק"ג (בדרך עפר לדגמי הנעה כפולה).
* קיבולת מכל דלק - 53 ליטר.
* הדגם המקביל האזרחי אשר יוצר בין השנים 1998–2003 קרוי קיה רטונה.
### דגמים
* "Kia KM421".
* "Kia KM422".
* "Kia KM424".
* "Kia KM426".

## תמונות

קובץ:K-131.jpg | דגם "KM131 ג'יפ"  
קובץ:Medium girder bridge of South Korean Army on March 6, 2008.jpg | דגם "KM131 ג'יפ" (מימין) 
קובץ:2010.10.1 6.25전쟁 60년 서울 수복 기념 및 국군의 날 행사 (7445507102).jpg | דגמי "KM131 ג'יפ" 


## ראו גם
* קיה
* קיה רטונה
* אסיה רוקסטה

## קישורים חיצוניים

## הערות שוליים

קטגוריה:רכבי שטח ופנאי גדולים
קטגוריה:קיה
קטגוריה:דגמי מכוניות שהושקו ב-1997
קטגוריה:כלי רכב המיוצרים בקוריאה הדרומית
קטגוריה:כלי רכב צבאיים
המרכז האסלאמי של וינה

**המרכז האסלאמי של וינה** הוא המסגד הגדול ביותר באוסטריה. הוא ממוקם ברובע ה-21 של וינה, פלורידסדורף.

## היסטוריה
בשנת 1969 רכשה הקהילה המוסלמית בווינה שטח של 8300 מטרים רבועים במרכז העיר כדי לבנות מסגד. בשל קשיים כלכליים היה צורך לדחות את תחילת הבנייה מספר פעמים. בשנת 1975 הבטיח מלך ערב הסעודית פייסל בן עבד אל-עזיז אל-סעוד לממן את בניית המסגד בעצמו.

לאחר שריכרד לוגנר נבחר להיות הקבלן שיבנה את המסגד, החלו עבודות הבנייה ב-1 ביולי 1977. ב-20 בנובמבר 1979 נחנך המרכז האסלאמי של וינה על ידי רודולף קירכשלגר, נשיא אוסטריה. התקשורת המקומית סיקרה את אירוע חנוכת המסגד.

## מסגד
למסגד מינרט אחד שגובהו 32 מטר, וכיפה שגובהה 16 מטר וקוטרה 20 מטר.

## גלריה

קובץ:Bruckhaufen (Wien) - Moschee (2).JPG
קובץ:Wien DSC 7593 (2548455100).jpg
קובץ:Bruckhaufen (Wien) - Moschee, Hauptportal.JPG
קובץ:Islamisches Zentrum Wien - Großer Gebetsraum der Moschee.jpg


## קישורים חיצוניים

* 

## הערות שוליים

קטגוריה:דפים עם תרגומים שלא נסקרו
קטגוריה:וינה: מבני דת
קטגוריה:אירופה: מסגדים
Secreto

**Secreto** (באנגלית: **Secret**, ובעברית: **סוד**) הוא סינגל שהוקלט על ידי אנואל AA, ביחד עם הזמרת-יוצרת הקולומביאנית קרול ג'י. השיר יצא לאור ב-15 בינואר 2019, על ידי חברת התקליטים יוניברסל מיוזיק לטין אנטרטיינמנט, כסינגל שלא מתוך אלבום.

השיר הגיע אל המקום הראשון במצעד השירים שבספרד.

## רקע וכתיבה
השיר נכתב על ידי אנואל AA, קרול ג'י, פרידה ואיזי אל עזטה והופק על ידי אזקיאל ריברה ביחד עם הנרי דה לה פרידה. כמו כן, השיר הוא שיר בסגנון הפופ, המשלב גם את סגנון הרגאטון המאפיין שירים נוספים של קרול ג'י כדוגמת "" ו-"".

בנוסף לכך, הועלה השיר לרשת הזרמת המדיה ספוטיפיי.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של אנואל AA ב-14 בינואר 2019. במשך כמה חודשים, היה הקליפ של השיר לקליפ הנצפה ביותר בשנת 2019. השיא נשבר על ידי "Con Calma", של דדי יאנקי.

נכון לנובמבר 2019, מונה הצפיות של הקליפ עומד על כ-880 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קרול ג'י
קטגוריה:שירים בספרדית
קטגוריה:שירים שנכתבו על ידי קרול ג'י
קטגוריה:סינגלים בהוצאת יוניברסל מיוזיק לטין אנטרטיינמנט
Hijoepu*

**** הוא סינגל שהוקלט על ידי הזמרת-יוצרת המקסיקנית גלוריה טרווי, ביחד עם הזמרת-יוצרת הקולומביאנית קרול ג'י, מתוך אלבום האולפן השנים עשר של טרווי, *[[Diosa de la Noche]]*. השיר יצא לאור ב-14 במרץ 2019, על ידי חברת התקליטים יוניברסל מיוזיק לטין אנטרטיינמנט, כסינגל השישי מתוך האלבום.

השיר הגיע למקום הרביעי במצעד שירי הפופ הלטיניים הדיגיטליים.

## רקע וכתיבה
השיר נכתב על ידי קרול ג'י, גלוריה טרווי, מריו קסרס, אדגר באררה, אווי און דה דראמס, קמילו אצ'וורי ואנטוניו ברולו. השיר נכלל באלבום האולפן השנים עשר של טרווי, *[[Diosa de la Noche]]*, אותו הוציאה לאור ב-31 במאי 2019. מעבר לכך, נגזר שמו של "" מהביטוי "Hijo de puta" ("בן זונה").

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-32 מיליון השמעות.

## וידאו קליפ
הווידאו קליפ המלא שיצא עבור השיר הועלה לערוץ היוטיוב הרשמי של קרול ג'י ב-14 במרץ 2019. לאורכו של הקליפ, ניתן לראות סצנות שונות, בהן עוצרים בחור מסוים בטענה שעשה פשע כלשהו. בקליפ ישנן סצנות בהן ניתן לראות את ג'י ואת טרווי לבושות בבגדים שונים, כשהן רוקדות ומאחוריהן ניצב אופנוע.

נכון לאפריל 2022, מונה הצפיות של הקליפ עומד על למעלה מ-121 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי גלוריה טרווי
קטגוריה:שירי קרול ג'י
קטגוריה:שירים בספרדית
קטגוריה:שירים שנכתבו על ידי אדגר באררה
קטגוריה:שירים שנכתבו על ידי גלוריה טרווי
קטגוריה:שירים שנכתבו על ידי קרול ג'י
קטגוריה:סינגלים בהוצאת יוניברסל מיוזיק לטין אנטרטיינמנט
קרליה פטרוזבודסק

ממוזער|סמל קבוצת דיסקברי קרליה 2009-2011.
**קרליה פטרוזבודסק** (ברוסית: **ФК «Карелия Петрозаводск»**) הייתה קבוצת כדורגל מקצוענית מהעיר פטרוזבודסק (בשנת 2011 שיחקה זמנית באצטדיון פטרובסקי בסנקט פטרבורג), רוסיה, שנוסדה בשנת 2011 והתקיימה עד 2018. ב-2018 הוקמה מחדש ומאז 2020 מתמודדת שוב בליגת הכדורגל החובבנית.

## היסטוריה
### ספורט, ספרטק וקרליה דיסקברי
קרליה הוקמה לראשונה בשנת 1914 בשם קבוצת הספורט הראשונה, או בפשטות קבוצת "ספורט". בשנת 1935 אורגנה מחדש כקבוצת **ספרטק**, אך בעקבות מלחמת העולם השנייה פורקה וחידשה פעילותה ב-1944. בשנת 1964 החלה להתמודד במסגרת הליגה הסובייטית השנייה, בה התמודדה גם בעונת 1971, בעונת 1972 ובעונת 1990 והישג השיא שלה היה מקום 8 בליגה בעונת 1971.

לאחר פירוק ברית המועצות התמודדה בליגת הכדורגל המקצוענית של רוסיה בעונת 1992 והיא נקראה אז בשם "קרליה-אסמרל" על שם החברה הבריטית-סובייטית "אסמרל" שהעניקה חסות למועדון והייתה בבעלות חוסאם אל-ח'לידי, איש עסקים איראני.

בעונת 1993 הבעלות על הקבוצה עברה לידי חברת "ארזו" מסנקט פטרבורג ובאותה עונה המועדון הגיע להישא השיא בהיסטוריה שלו משסיים במקום השני בטבלת האליפות של הליגה הרוסית השנייה. ברם, ב-1994 סבלה מקשיים כלכליים רבים ובתום אותה שנה פורקה. בשנת 1996 עיריית פטרוזבודסק ואנשי ועדת הספורט של רפובליקת קרליה יזמו את הקמת המועדון מחדש בשם "קרליה ארזו" והיא התמודדה בליגת הכדורגל החובבנית של רוסיה, אך פורקה שוב זמן קצר לאחר מכן. בשנת 2001 הוקמה שוב וקיבלה את סמל הרפובליקה כסמל המועדון והמשיכה להתקיים לסירוגין עד 2006 כשהחלה להתמודד במסגרת הליגה השלישית באופן סדיר עד עונת 2008.
 
בשנת 2009 שינתה את שמה שוב ונקראה בשם "דיסקברי", לעיתים נשאה את השם "קרליה דיסקברי" (בקרלית: **Karjala-Diskaveri potkupallojoukkoveh**). תחת שם זה התמודדה בליגה השלישית כשהיא פועלת בחסות חברת "דיסקברי", מהעיר סנקט פטרבורג. במרץ 2011 הייתה אמורה להתמודד בליגה השנייה אך בשל סכסוך מול מועדון נוסף בשם זה שנרשם לליגה השנייה הוחלט כי תתמודד בליגה החובבנית ובסוף אותה עונה הקבוצה פורקה.

### קרליה
קרליה הוקמה מחדש בשנת 2011 והיא התמודדה בליגה השנייה משנת 2011 עד עונת 2012/2013 ולאחר מכן איבדה את מעמדה המקצועני. 

היא חזרה לליגה המקצוענית בעונת 2015/2016 אך לאחר מכן היא ירדה ליגה שוב וחדלה להתמודד ברמה המקצועית וייצגה את רפובליקת קרליה, בליגה החובבנית, הרביעית בחשיבותה. הקבוצה פורקה מספר פעמים ובמתכונת האחרונה התקיימה בשנת 2018 כשהתמודדה במסגרת גביע צפון מערב ופעלה בחסות ממשלת קרליה.

בשנת 2018 הוקמה במקומה מועדון כדורגל בשם נבחרת קרליה בכדורגל שמתמודדת בליגת הכדורגל החובבנית של רוסיה.

## אצטדיון הקבוצה
ממוזער|אצטדיון ספרטק
ממוזער|אצטדיון יונוסט
אצטדיון ספרטק בעיר שימש כמגרש הבית ובו תכולה של 14,545 מושבים. רשמית המתחם נקרא בשם "האצטדיון הרפובליקני המרכזי "ספרטק" והוא נבנה בשנת 1968. שופץ לאחרונה בשנת 2012, בשיפוץ שהוריד את תכולת המושבים מ-2,000 ל-14,545. משמש גם כביתה של קבוצת הפוטבול "Karelian Gunners".

אצטדיון נוסף הוא אצטדיון יונוסט בעיר המכיל 3,500 מושבים ושימש כמגרש רזרבי. נבנה בשנים 1930-1932 ושופץ לאחרונה בשנים 2006—2007.

## הישגים לפי עונה

## תארים
* אליפות קרליה: 2014
* גביע צפון מערב רוסיה: 2010

## קישורים חיצוניים
* 

*  

## הערות שוליים

קטגוריה:קבוצות כדורגל רוסיות
קטגוריה:קבוצות כדורגל רוסיות שהתפרקו
קטגוריה:רפובליקת קרליה: מועדוני ספורט
קטגוריה:קבוצות כדורגל שהוקמו ב-2011
Créeme

**Créeme** (באנגלית: **Trust Me**, ובעברית: **בטח בי**) הוא סינגל שהוקלט על ידי הזמרת-יוצרת הקולומביאנית קרול ג'י, ביחד עם הזמר מאלומה, מתוך האלבום Ocean. השיר יצא לאור ב-1 בנובמבר 2019, על ידי חברת התקליטים יוניברסל מיוזיק לטין אנטרטיינמנט, כסינגל הרביעי מתוך האלבום.

השיר הגיע אל המקום הראשון במצעד האירפליי הלטיני.

## רקע וכתיבה
השיר נכתב על ידי קרול ג'י ומאלומה והופק על ידי לסלי טררו. באפריל 2019, העניק איגוד תעשיית ההקלטות האמריקאי את מעמד הפלטינה הלטינית המשולשת לשיר, על סך מכירות של כ-180,000 עותקים במדינה.

בנוסף לכך, הועלה השיר לרשת הזרמת המדיה ספוטיפיי.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של קרול ג'י ב-1 בנובמבר 2018. הקליפ בוים על ידי ג'סי טררו. בתחילת הקליפ, ניתן לראות את ג'י, כשהיא מהלכת בביתה. בהמשך היא נכנסת לאמבטיה, ובסמוך לכך ניתן לראות את מאלומה.

נכון לפברואר 2020, מונה הצפיות של הקליפ עומד על כ-443 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קרול ג'י
קטגוריה:שירי מאלומה
קטגוריה:שירים בספרדית
קטגוריה:שירים שנכתבו על ידי מאלומה
קטגוריה:שירים שנכתבו על ידי קרול ג'י
קטגוריה:סינגלים בהוצאת יוניברסל מיוזיק לטין אנטרטיינמנט
רוזנות פורטוגל

**רוזנות פורטוגל** (בפורטוגזית: **Condado de Portugal**) הייתה רוזנות שהתקיימה באזור צפון פורטוגל בין השנים 868–1071, ושוב בין השנים 1096–1139, ואשר היוותה את הבסיס להקמת ממלכת פורטוגל.

## היסטוריה
### הקמה ראשונה
המורים השלימו את כיבוש הבזק של חצי האי האיברי תוך שנים ספורות. לנוצרים, מאידך, נדרשו 500 שנים להשלמת הרקונקיסטה, מעת שהחלו להשיב מלחמה שערה. תהליך הדרגתי זה הביא להקמתן של ממלכות נוצריות קטנות, שהלכו והתעצמו ככל שהתקדמו הנוצרים דרומה, במהלך הרקונקיסטה. הראשונה מבין ממלכות אלה אשר קמו, אסטוריאס, נחלקה בין בניו של המלך אלפונסו השלישי, עם מותו. כך קמו בנוסף הממלכות קסטיליה ולאון. מאוחר יותר הופיעו בזירה גם ממלכת נווארה, ממלכת אראגון וממלכת גליסיה.

בשנת 868 כבש וימרה פרס את אזור פורטו, במהלך מלחמות הרקונקיסטה, וקיבל את השליטה באזור כרוזנות מאלפונסו השלישי, מלך אסטוריאס. במהלך השנים לאחר מכן התרחבה הרוזנות, אשר הייתה כפופה לממלכת לאון, ובחלק מהזמן לממלכת גליסיה, אולם בשנת 1071 ביטל גרסיה השני, מלך גליסיה את הרוזנות, בעקבות קרב פדרוסו, שבו הביס את הרוזן נונו מנדס, ושטחיה שולבו בממלכתו, תוך שהוא מוסיף לתאריו את התואר "מלך פורטוגל".

### הקמה שנייה
בשנת 1096 מסר מלך לאון וקסטיליה אלפונסו השישי את השליטה על דוכסות פורטוקלה לחתנו אנרי מבורגונדי. רוזנות זו, שנהנתה ממידה נדיבה של אוטונומיה, אף כי הייתה כפופה לממלכת לאון, הייתה הגרעין העוברי לממלכת פורטוגל. אנריקה הנהיג את החבל מתוך שאיפה לזכות באוטונומיה מלאה. עם מותו בשנת 1112, רוזנות פורטוקלה נהנתה מעצמאות רבה יותר. עתה, שלטה הלכה למעשה אלמנתו, תרזה מלאון, רוזנת פורטוגל על רוזנות פורטוקלה. היא שימשה כעוצרת, בהיות בנה אפונסו אנריקש קטין. מדיניותה של תרזה דמתה לזו של בעלה: חיזוק מרקם החיים ברוזנות וחתירה לעצמאות מלאה. תרזה עיטרה עצמה בתואר "מלכה", תוך שהשתדלה להתמודד עם המשברים הדיפלומטיים החריפים אליהם נקלעה הרוזנות. השפעתם של האצילים הגליסיים בענייני הרוזנות הייתה רבה ואלה גרעו ממעמדה, צמצמו את כושר השפעתה, ובמידה רבה הכתיבו לה את אופן האצלת הסמכויות בניהול ענייני הרוזנות. עם הגיעו של אפונסו אנריקש לגיל 14, הוא עוטר כאביר וסיגל לעצמו מנהגים מלכותיים. מעמדם המועדף של האצילים הגליסיים אצל תרזה, כשברקע אדישותם המופגנת של האצילים ואנשי הכנסייה ברוזנות, הכשירו את הזירה למרד ברוזנות, בהנהגתו של בנה אפונסו אנריקש.

מלחמה פרצה בין אפונסו אנריקש לאמו הרוזנת תרזה. בשנת 1128, הובסו חילותיה של תרזה בקרב סאו מאמדה, והיא נאלצה לגלות מהאדמות בהן שלטה במשך 15 שנים. בעיתוי זה, הכריז אפונסו אנריקש על עצמאותה של רוזנות פורטוקלה ועתה הפכה זו לממלכה עצמאית.
[ממוזער|ימין|175px|פסל של מלכה הראשון של פורטוגל [אפונסו הראשון, מלך פורטוגל|אפונסו הראשון, ליסבון]]
מלך לאון וקסטיליה אלפונסו השביעי לא השלים עם אובדן השליטה על פורטוקלה. אי לכך, נאלץ אפונסו אנריקש להמשיך בלחימה נגד חילותיו של אלפונסו ובמקביל ניהל גם מערכה נגד המורים בדרום.

ב-25 ביולי 1139, הביס אפונסו אנריקש את המורים בקרב אוריקה. בגיבוי ההנהגה בנסיכות, הוא הכריז על עצמאותה של פורטוגל כממלכה והוכתר למלך תחת השם אפונסו הראשון. כך, נוסדה רשמית ממלכת פורטוגל, תחת מלכות השושלת הראשונה של הענף הפורטוגזי של בית בורגונדי הצרפתי.

## קישורים חיצוניים

קטגוריה:פורטוגל: היסטוריה
קטגוריה:מדינות לשעבר באירופה
Culpables

**Culpables** (באנגלית: **Guilty**, ובעברית: **אשמים**) הוא סינגל שהוקלט על ידי הזמרת-יוצרת הקולומביאנית קרול ג'י, ביחד עם הזמר אנואל AA, מתוך האלבום Ocean. השיר יצא לאור ב-14 בספטמבר 2019, על ידי חברת התקליטים יוניברסל מיוזיק לטין אנטרטיינמנט, כסינגל השלישי מתוך האלבום.

השיר הגיע אל המקום השישי במצעד השירים שבספרד.

## רקע וכתיבה
השיר נכתב על ידי קרול ג'י ואנואל AA, והופק על ידי כריס ג'דאי וגבי מיוזיק. באפריל 2019, העניק איגוד תעשיית ההקלטות האמריקאי את מעמד היהלום הלטיני לשיר, על סך מכירות של כ-600,000 עותקים במדינה.

בנוסף לכך, הועלה השיר לרשת הזרמת המדיה ספוטיפיי.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של קרול ג'י ב-13 בספטמבר 2018. הקליפ בוים על ידי חוסה אמיליו סאגארו. ביממה אחת, הצליח הקליפ לצבור למעלה מ-10 מיליון צפיות.

נכון לאוקטובר 2019, מונה הצפיות של הקליפ עומד על כ-763 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קרול ג'י
קטגוריה:שירים בספרדית
קטגוריה:שירים שנכתבו על ידי קרול ג'י
קטגוריה:שירים על פשע
קטגוריה:שירי טראפ לטיניים
קטגוריה:סינגלים בהוצאת יוניברסל מיוזיק לטין אנטרטיינמנט
ואגאשהוטה

**ואגאשהוטה** (בהונגרית: **Vágáshuta**) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית הכפר נמצאת בירידה שנים רבות מ-120 תושבים בשנת 1990 עד ל-88 תושבים בלבד בשנת 2023.

במהלך השנים חיו בכפר מעט יהודים ובמקום קיימות מצבות יהודיות.

## קישורים חיצוניים
* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
תחנת הרכבת שינג'וקו

**תחנת הרכבת שינג'וקו** (ביפנית: **新宿 駅**) היא תחנת רכבת גדולה ברובע שינג'וקו שבטוקיו, יפן. התחנה משמשת כאמצעי התחבורה במטרופולין טוקיו ואף מחוץ לעיר. בתחנה פעילים רכבות בין עירוניות, רכבות פרווריות, וקווי רכבת תחתית. על פי ספר השיאים של גינס התחנה היא מרכז התחבורה הגדול והעמוס ביותר בעולם, עם ממוצע של 3.64 מיליון איש ליום. בתחנה עצמה יש 36 רציפים כולל רציפי הרכבת התחתית של טוקיו, ועוד 17 רציפים אליהם ניתן לגשת דרך מעברים תת־קרקעיים המקשרים ל־5 מבנים נוספים ללא פתח כניסה נפרד. בבניין התחנה הראשי יש מעל 200 יציאות אל הרחובות סביב התחנה.

## היסטוריה
תחנת הרכבת שינג'וקו נפתחה בשנת 1885 על ידי חברת "Akabane-Shinagawa". באותה העת שינג'וקו הייתה עיר קטנה וגודל התחנה היה בהתאם. מה שהוביל להגברת התנועה בתחנה היה פתיחתם של הקווים: קו צ'ו (1889), קו קיו (1915) וקו אודאקיו (1923). בשנת 1893, בעקבות הצורך בהרחבת התחנה התקשרה הממשלה עם המהנדס העירוני היפני, קנסבורו קונדו על מנת לתכנן את המבנה. תוכניותיו שכללו בניית חזית חדשה ומפוארת בצד המערבי הושלמו ב־1941. תוכניתו של קונדו הייתה גם להאריך את קו טוקיו טוהקו למסוף תת־קרקעי חדש בצד המערבי של התחנה ובניית מבנה תת-קרקעי בצד מזרח־מערב של התחנה שישרת את קו סיבו ואת הקווים של חברת טוקיו קוסוקו (כיום: מטרו טוקיו), ואילו קווי קיו ואודאקו ישתמשו במסופי קרקע שממערב לתחנת ג'יי אר. תוכניות אלה הושעו עם פרוץ מלחמת העולם השנייה, אך השפיעו על הבנייה הנוכחית של אזור התחנה. שירות הרכבת התחתית החל בסופו של דבר בשנת 1959 במפלס התת־קרקעי של התחנה.

## קישורים חיצוניים

* 

שינג'וקו
החזית העממית לשחרור פלסטין - מבצעים חיצוניים

**החזית העממית לשחרור פלסטין - מבצעים חיצוניים** (בערבית: **الجبهة الشعبية لتحرير فلسطين - العمليات الخارجية**) או **מבצעים מיוחדים** (ערבית: **العمليات الخاصة**) או **קבוצת המבצעים המיוחדים** (ערבית: **مجموعة العمليات الخاصة**) היו שמות לארגון הטרור שהקים ודיע חדאד, לאחר שסולק מהחזית העממית לשחרור פלסטין בשנות ה-70 המוקדמות.

## היווצרות
חדאד היה ממנהיגי החזית העממית לשחרור פלסטין מאז הקמתה. אולם, לאחר חטיפת המטוסים לשדה דוסון, שנתפסה כגורם משמעותי לאירועי ספטמבר השחור, נאסר על חדאד לארגן פיגועים כנגד לא-ישראלים.

חדאד סולק מהחזית העממית בשנת 1973, והקים את ארגון החזית העממית לשחרור פלסטין - מבצעים חיצוניים.

## רשימת פיגועים
* 30 במאי 1972 – הטבח בנמל התעופה לוד (1972) – שלושת המחבלים הגיעו במטוס אייר פראנס מפריז. סמוך לשעה 22:30 ב-31 במאי 1972 הם נכנסו לבית הנתיבות; עברו את ביקורת הגבולות וזמן קצר לאחר שהמתינו למזוודותיהם פתחו לפתע בהתקפת רימונים ויריות מנשק אוטומטי – חלקם לעבר הנוסעים אשר הגיעו עם אותו מטוס וחלקם לעבר מטוס אל על. בין ההרוגים מישראל היה פרופ' אהרון קציר (58) ראש המחלקה לפולימרים והמדען הראשי במכון ויצמן. שני מחבלים נהרגו ומחבל שלישי, קוזו אוקמוטו, ניתפס והועמד למשפט בישראל. מנהל נתב"ג לשעבר, זאב שריג, אמר כי "כל תפיסת האבטחה של נתב"ג והתעופה האזרחית של ישראל השתנתה מאותו פיגוע"
* 27 ביוני 1976 – שני מחבלים מהחזית העממית ושני גרמנים חברי "תאי המהפכה" חטפו מטוס אייר פראנס מנתב"ג לפריז והנחיתו אותו באנטבה שבאוגנדה, שם הצטרפו אליהם 4 מחבלים נוספים מהחזית העממית. המחבלים החזיקו בנוסעים הישראלים והיהודיים כבני ערובה. מדינת ישראל יצאה למבצע יונתן, וחילצה את החטופים.

קטגוריה:החזית העממית לשחרור פלסטין
קטגוריה:טרור פלסטיני
טקס פרסי האקדמיה הבריטית לקולנוע ה-61

**טקס [[פרס באפט"א לקולנוע|פרסי האקדמיה הבריטית לקולנוע]] ה-61** שמעניקה האקדמיה הבריטית לאמנויות הקולנוע והטלוויזיה, נערך ב-10 בפברואר 2008 הוענקו לסרטים הטובים ביותר של שנת 2007.

הסרט "כפרה" זכה בפרס הסרט הטוב ביותר, האחים כהן, ג'ואל ואיתן, זכו בפרס הבימוי הטוב ביותר על סרטם "ארץ קשוחה", שזכה גם בפרס הצילום ופרס שחקן המשנה עבור חאווייר ברדם. דניאל דיי-לואיס זכה בפרס השחקן הטוב ביותר על הופעתו בסרט "זה ייגמר בדם". מריון קוטיאר זכתה בפרס השחקנית הטובה ביותר על הופעתה בסרט "אדית פיאף – החיים בוורוד", וטילדה סווינטון זכתה בפרס שחקנית המשנה על הסרט "מייקל קלייטון". הסרט "This Is England" בבימויו של שיין מדוז נבחר לסרט הבריטי המצטיין לשנת 2007.

## זוכים ומועמדים
[שמאל|ממוזער|248x248 פיקסלים|[האחים כהן, זוכי פרס הבימוי הטוב ביותר]]
[שמאל|ממוזער|201x201 פיקסלים|[דניאל דיי-לואיס, זוכה פרס השחקן הטוב ביותר]]
[שמאל|ממוזער|212x212 פיקסלים|[מריון קוטיאר, זוכת פרס השחקנית הטובה ביותר]]
[שמאל|ממוזער|214x214 פיקסלים|[חאווייר ברדם, זוכה פרס שחקן המשנה הטוב ביותר]]
[שמאל|ממוזער|234x234 פיקסלים|[טילדה סווינטון, זוכת פרס שחקנית המשנה הטובה ביותר]]
שמאל|ממוזער|225x225 פיקסלים|דיאבלו קודי, זוכת פרס התסריט המקורי הטוב ביותר
[שמאל|ממוזער|212x212 פיקסלים|[שיה לה-באף, זוכה פרס הכוכב העולה]]

### [[פרס עמית באפט"א|עמית באפט"א]]
* **[[אנתוני הופקינס]]**

## סרטים עם מועמדויות וזכיות מרובות

width="20px"|

## קישורים חיצוניים

קטגוריה:טקסי פרס באפט"א
קטגוריה:2008 בממלכה המאוחדת
ביאטה לוסמן

**ביאטה לוסמן** (בשוודית: **Beata Losman**; נולדה ב-27 ביוני 1938) היא ארכיונאית שוודית.

## ביוגרפיה
לוסמן נולדה במאלמה ואמה הייתה ספרנית.

ב-1961 סיימה תואר בגטנבורג, ב-1965 גמרה תואר שני בהיסטוריה וב-1960 קיבלה דוקטורט מטעם אוניברסיטת גטנבורג.

ב-1962 החלה להיות מועסקת בסניף של הארכיון הלאומי השוודי בגטנבורג.

מ-1981 ועד 1985 הייתה בעלת תפקיד במועצה למחקרים במדעי החברה (Humanities-Social Sciences Research Council).

ב-1987 מונתה למנהלת הארכיון הלאומי, בנוסף היא הייתה חברה בפורום לנשים חוקרות של גטנבורג.

היא כתבה מספר ספרים וביניהם ביוגרפיה של בת האצולה מרגרטה הוייטפלדט (Margareta Huitfeldt).

## קישורים חיצוניים
*

## הערות שוליים

קטגוריה:נשים שוודיות
קטגוריה:ארכיונאיות
קטגוריה:ארכיונאים
קטגוריה:שוודיות שנולדו ב-1938
נהר אל-כלב

**נהר אל-כלבּ** (בערבית: **نهر الكلب**, מילולית: נהר הכלב) הוא נהר במדינת לבנון, הזורם מנביעה בעיירה ג'עיתא  אל הים התיכון, 12 קילומטר צפונית לביירות. אורך הנהר 31 קילומטר. הנהר זורם בעמק תלול באזור, המיושב באוכלוסייה נוצרית.

על המתלול צופות כנסיות. לצד הנהר מצויות מערכות מערות מפותחות. אחת מהן היא מערת ג'עיתא, בה נובע אחד ממקורות הנהר.

הנהר מפורסם בעיקר בזכות כתובות נהר אל-כלב – קבוצת מצבות זיכרון היסטוריות מגולפות בסלעי גיר סמוך לשפך הנהר. זמנן מאמצע האלף השני לפנה"ס ועד ימינו. הכתובות ברובן נועדו להנצחת הישגי שליטים ומצביאים בתקופות השונות – בכתב חרטומים מצרי, בכתב יתדות, ביוונית, רומית, ערבית, צרפתית ואנגלית. האתר הוא מונומנט מרכזי בלבנון.

## ראו גם
* כתובות נהר אל-כלב
## קישורים חיצוניים

* 

[280px|ממוזער|מרכז|נהר אל-כלב, גשר רכבת העובר מעליו ובתי יישוב. מפסגת ההר צופה כנסייה עם פסל ענק של [ישו. צולם בשנת 1950-51]]

אל-כלב
המשמר הלאומי של אוקראינה

370px|thumb|<center>פיקודים מבצעיים טריטוריאליים של המשמר הלאומי</center>
**המשמר הלאומי של [[אוקראינה]]** (באוקראינית: **Національна гвардія України**) הוא כוח ז'נדרמריה שכפוף למשרד הפנים של אוקראינה. המשמר הלאומי של אוקראינה מנוהל על ידי לשכת המשמר הלאומי. ראש לשכת המשמר הלאומי הוא מפקד המשמר הלאומי, ומיולי 2023 עומד בראש הלשכה הבריגדיר גנרל אולכסנדר פיבננקו, שמונה לתפקידו על ידי וולודימיר זלנסקי.

לשכת המשמר הלאומי הוקמה לראשונה על פי חוק מ-1991. עד 2000 פעל כוח המשמר הלאומי כחלק ממשרד הפנים ופורק בשנת 2000. במתכונתו הנוכחית הוקם המשמר הלאומי ב-2014.

יחידות המשמר הלאומי נטלו חלק נכבד במבצעי חילוץ שונים והוא גם נוטל תפקידי שיטור והכוונה בעת אסון טבע חמור או בחורף קשה במיוחד, כאשר היחידות מסייעות לכוחות משטרת המדינה בעת מבצעי סילוק שלגים מצדי הדרכים, על מנת להקל על התנועה.

לאחר משבר אוקראינה המשמר הלאומי הפך לכוח מילואים שחייליו מגויסים למאבק בטרור ורבים מחיילי המשמר נטלו חלק במבצעי לוחמה במלחמת האזרחים המתנהלת במזרח.

## היסטוריה
### העשור הראשון: 1991 - 2000
המשמר הלאומי של אוקראינה הוקם לראשונה ב-4 בנובמבר 1991 מכוח החוק "אודות המשמר הלאומי של אוקראינה" שהסמיך את הגוף החדש להגן על ריבונותה ושלמותה הטריטוריאלית של אוקראינה והגנת הסדר החוקתי ומאבק בפשעים חמורים ופעולות נגד אזרחי המדינה. הגוף ניהל מבצעים לתמיכה במשטרה המקומית בעת ניהול מבצעי חילוץ והצלה וסיפק שירותי אבטחה למתקנים אסטרטגיים במדינה. פעמים רבות שאנשי היחידה גויסו לסייע לשוטרי משמר הגבול האוקראיני במעצר מהגרים בלתי חוקיים ובסיוע לצבא. ב-11 בינואר 2000 הוחלט על פירוקו.

### הקמה מחדש
בעקבות משבר אוקראינה, נשיא המדינה הזמני אולכסנדר טורצ'ינוב יזם במרץ 2014 את הקמתו מחדש של המשמר.

## מפקדים
מפקד המשמר הלאומי הוא איש בעל רקע צבאי, הממונה על ידי נשיא אוקראינה.

## גלריה

File:Rapid Trident 2014 10.jpg|חיילי המשמר הלאומי במהלך מצעד.
File:NGU command.jpg|תג הזרוע של פיקוד המשמר הלאומי.
File:NGU_Kyiv.jpg|תג הזרוע של חטיבת קייב.
File:NGU Doneck.jpg|תג הזרוע של החטיבה המזרחית.
File:NGU Akhtyrka.jpg|תג הזרוע של החטיבה הדרומית.
File:NGU_17rgt.jpg|תג הזרוע של גדוד 17 במשמר הלאומי. שנת 1998.
File:Emblem of the National Guard of Ukraine.svg|סמל המשמר הלאומי (עד 2017)
File:Flag of Nathional Guard of Ukraine (avers).png|חזית דגל המשמר הלאומי (עד 2017)
File:Flag of the National Guard of Ukraine (revers).png|אחורי דגל המשמר הלאומי (עד 2017)
File:НАНГУ.png|לוגו האקדמיה הלאומית של המשמר בחרקוב
File:Прапор НГУ т.png|דגל המשמר הלאומי
File:Национальная гвардия Украины.jpg|לוחמי המשמר הלאומי. 2015
File:President Volodymyr Zelenskyy took part in the festivities marking the 9th anniversary of the National Guard of Ukraine. (52772076917).jpg| לוחמות של המשמר הלאומי, 2023


## ראו גם

* רגימנט אזוב
* משרד הפנים (אוקראינה)

## קישורים חיצוניים

* 

קטגוריה:אוקראינה: צבא וביטחון
קטגוריה:2014 באוקראינה
קטגוריה:הכוחות המזוינים של אוקראינה
קטגוריה:משמר לאומי
ארתור: הסרט

**ארתור: הסרט** (באנגלית: **Arthur's Missing Pal**, בתרגום לעברית: "פאל [חבר] של ארתור חסר") הוא סרט הנפשה ממוחשבת קנדי-אמריקאי לילדים, מסוגת מסתורין, הרפתקאות וקומדיה, שמבוסס על סדרת הספרים והטלוויזיה "ארתור" מאת מארק בראון. הסרט בוים על ידי איווט קפלן, נכתב על ידי קן סקרבורו והופק על ידי ריצ'רד ריץ'.

הסרט הופץ במקור לראשונה בערים נבחרות בבתי הקולנוע ב-1 ביולי 2006 על ידי Kidtoon Films, ולאחר מכן שודר בערוץ !PBS Kids Go ב-18 באוגוסט באותה שנה, כאשר מספר ימים אחרי, ב-22 באוגוסט, הוא הופץ ב-DVD על ידי Lionsgate Home Entertainment. בישראל הסרט הופץ לראשונה בדיבוב עברי ב-DVD בשנת 2007 על ידי קלסיקלטת. אורך הסרט הוא כ-68 דקות, ושפת המקור שלו היא אנגלית.

## תקציר העלילה
הסרט מספר על ארתור שמזניח את כלבו חבר ליום אחד בעקבות תחרות בלוני מים. במהלך אותו היום, חבר מצליח לצאת מהבית ומתחיל לצאת להרפתקה בשביל למצוא אוכל בעיר אלווד סיטי. כשארתור מבחין שחבר נעלם, הוא וחבריו יוצאים לחפש אותו ברחבי העיר. הרבה פעמים ארתור וחבר נפגשו במהלך החיפושים, אך הם החמיצו זה את זה. בסיום הסרט, ארתור וחבר נפגשים, וארתור לומד שיעור חשוב על אחראיות, ידידות ועבודת צוות.

## דמויות ומדבבים

הדיבוב העברי בוים והופק על ידי קובי אשל, יחד עם הפקתה של אפרת קרצמן באולפני קובי אשל בע"מ.

בנוסף דיבב בדיבוב האנגלי דאג סטון.

## הפקה
הסרט, בשונה מסדרת הטלוויזיה שבהנפשה מסורתית, הונפש בהנפשה ממוחשבת, כאשר זו הפעם הראשונה שהדמויות נראות בהנפשה זו. כמו כן, הסרט הופק על ידי Arthur Worldwide, WGBH-TV, RichCrest Animation Studios, Marc Brown Studios ו-Mainframe Entertainment, לעומת סדרת הטלוויזיה שהופקה על ידי Cookie Jar Group. כל המדבבים המקוריים של סדרת הטלוויזיה לא דיבבו בסרט זה, לעומת דניאל ברושו וברוס דינסמור, המדבבים של בסטר ובינקי בהתאמה. המדבבים בדיבוב העברי של סדרת הטלוויזיה דיבבו בסרט זה.

## מוזיקה
מוזיקת הסרט הולחנה על ידי ג'ודי גריי. במהלך הסרט הושמעו שלושה שירים מקוריים אשר נכתבו על ידי ג'ו טרויאנו. בגרסה העברית כל השירים תורגמו על ידי יוספה אבן-שושן, ובוצעו על ידי לירון לב.

## קישורים חיצוניים

* 

## הערות שוליים

קטגוריה:ארתור (סדרת טלוויזיה)
קטגוריה:סרטי 2006
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטי הנפשה קנדיים
קטגוריה:סרטי הרפתקאות אמריקאיים
קטגוריה:סרטי ילדים
קטגוריה:סרטי מסתורין אמריקאיים
קטגוריה:סרטי קומדיה אמריקאיים
קטגוריה:סרטים באנגלית
קטגוריה:סרטים מבוססי סדרות טלוויזיה
קטגוריה:קלסיקלטת: קלטות